SK
L 303/4
Úradný vestník Európskej únie
23.11.2022
(8)
Pokiaľ ide o hrebeňovku svätojakubskú (Pecten jacobaeus) a venušky rodu Venerupis (Venerupis spp.), výbor STECF zdôraznil, že boli predložené ďalšie dôkazy týkajúce sa hrebeňovky svätojakubskej (Pecten jacobaeus).
Komisia uznáva, že existujú vedecké štúdie a publikácie, ktoré sa týkajú týchto dvoch druhov a iných podobných druhov lastúrnikov ulovených mechanizovanými dredžmi v iných morských oblastiach a ktoré v minulosti už posúdil výbor STECF.
Vzhľadom na podobnosť s hrebeňovkou svätojakubskou (Pecten jacobaeus) a venuškami rodu Venerupis (Venerupis spp.) v západnej časti Stredozemného mora, treba v súvislosti s uvedenými druhmi zvážiť pravdepodobnosť vysokej miery prežitia týchto dvoch druhov a zároveň požiadať členské štáty, aby vypracovali štúdie v západnej časti Stredozemného mora.
(9)
Dôkazy o miere prežitia hrebeňovky svätojakubskej (Pecten jacobaeus) a venušiek rodu Venerupis (Venerupis spp.) nie sú presvedčivé a STECF dospel k záveru, že v prípade uvedených druhov lastúrnikov treba poskytnúť ďalšie vedecké dôkazy o miere prežitia v západnej časti Stredozemného mora, a preto sa Komisia domnieva, že platnosť výnimky by sa mala predĺžiť len na krátke obdobie.
Dotknuté členské štáty by preto mali výboru STECF predložiť relevantné vedecké dôkazy na vyhodnotenie.
(10)
V aktualizovanom spoločnom odporúčaní z 8. júla 2022 dotknuté členské štáty obnovili svoj záväzok zvýšiť selektívnosť rybárskeho výstroja na základe výsledkov aktuálnych výskumných programov s cieľom znížiť a obmedziť množstvo nechcených úlovkov, a to najmä úlovkov, ktoré nedosahujú minimálnu ochrannú referenčnú veľkosť.
(11)
Okrem toho sa dotknuté členské štáty v aktualizovanom spoločnom odporúčaní z 8. júla 2022 zaväzujú identifikovať ďalšie oblasti zákazu rybolovu s cieľom znížiť úmrtnosť juvenilných rýb v prípadoch, keď existujú dôkazy o vysokej koncentrácii juvenilných rýb.
(12)
Opatrenia navrhnuté v aktualizovanom spoločnom odporúčaní z 8. júla 2022 sú v súlade s článkom 15 ods.
4, článkom 15 ods.
5 písm.
b) a článkom 18 ods.
3 nariadenia (EÚ) č. 1380/2013.
Delegované nariadenie (EÚ) 2021/2066 by sa preto malo zodpovedajúcim spôsobom zmeniť.
(13)
Opatrenia stanovené v tomto nariadení majú priamy vplyv na plánovanie rybárskeho hospodárskeho roka plavidiel Únie a súvisiace hospodárske činnosti, a toto nariadenie by teda malo nadobudnúť účinnosť ihneď po jeho uverejnení.
Malo by sa však uplatňovať od neskoršieho dátumu,
PRIJALA TOTO NARIADENIE:
Článok 1 Článok 3 delegovaného nariadenia (EÚ) 2021/2066 sa mení takto: a) V odseku 1 sa písmená a), b) a c) nahrádzajú takto: „a) hrebeňovku svätojakubskú (Pecten jacobaeus) ulovenú mechanizovanými dredžami (HMD) do 31. decembra 2023; b) venušky rodu Venerupis (Venerupis spp.)
ulovené mechanizovanými dredžami (HMD) do 31. decembra 2023; c) venušky rodu Venus (Venus spp.)
ulovené mechanizovanými dredžami (HMD) do 31. decembra 2024;“ b) Odsek 3 sa nahrádza takto: „3.
Členské štáty, ktoré majú priamy hospodársky záujem na rybolove v Stredozemnom mori, predložia do 1. mája 2022 a 2023 Komisii dodatočné údaje o odhadzovaní úlovkov a akékoľvek iné relevantné vedecké dôkazy na podporu výnimky stanovenej v odseku 1 písm.
a) a b).
STECF posúdi predložené údaje a informácie najneskôr do 31. júla.“
Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.